CELEX: C2006/224/53
Language: da
Date: 2006-09-16 00:00:00
Title: Sag C-325/06 P: Appel iværksat den 25. juli 2006 af Galileo International Technology LLC, Galileo International LLC, Galileo Belgium SA, Galileo Danmark A/S, Galileo Deutschland GmbH, Galileo España SA, Galileo France SARL, Galileo Nederland BV, Galileo Nordiska AB, Galileo Portugal Ltd, Galileo Sigma Srl, Galileo International Ltd, The Galileo Company, Timas Ltd (trading as Galileo Ireland) til prøvelse af dom afsagt den 10. maj 2006 af Retten i Første Instans (Anden Udvidede Afdeling) i sag T-279/03 — Galileo International Technology LLC m.fl. mod Kommissionen for De Europæiske Fællesskaber

16.9.2006   
            
            
               DA
            
            
               Den Europæiske Unions Tidende
            
            
               C 224/28
            
         Appel iværksat den 25. juli 2006 af Galileo International Technology LLC, Galileo International LLC, Galileo Belgium SA, Galileo Danmark A/S, Galileo Deutschland GmbH, Galileo España SA, Galileo France SARL, Galileo Nederland BV, Galileo Nordiska AB, Galileo Portugal Ltd, Galileo Sigma Srl, Galileo International Ltd, The Galileo Company, Timas Ltd (trading as Galileo Ireland) til prøvelse af dom afsagt den 10. maj 2006 af Retten i Første Instans (Anden Udvidede Afdeling) i sag T-279/03 — Galileo International Technology LLC m.fl. mod Kommissionen for De Europæiske Fællesskaber
   (Sag C-325/06 P)
   (2006/C 224/53)
   Processprog: fransk
   Parter
   
      Appellanter: Galileo International Technology LLC, Galileo International LLC, Galileo Belgium SA, Galileo Danmark A/S, Galileo Deutschland GmbH, Galileo España SA, Galileo France SARL, Galileo Nederland BV, Galileo Nordiska AB, Galileo Portugal Ltd, Galileo Sigma Srl, Galileo International Ltd, The Galileo Company, Timas Ltd (trading as Galileo Ireland) (ved avocats J.-N. Louis og C. Delcorde)
   
      Den anden part i appelsagen: Kommissionen for De Europæiske Fællesskaber
   Appellanterne har nedlagt følgende påstande
   
               —
            
            
               Det kendes for ret, at
               dom afsagt den 10. maj 2006 af Retten (Anden Udvidede Afdeling) i sag T-279/03, Galileo International Technology LLC m.fl. mod Kommissionen for De Europæiske Fællesskaber, ophæves på alle punkter.
            
         
               —
            
            
               Det fastslås i nye punkter, at
               
                           I.
                        
                        
                           
                                       a)
                                    
                                    
                                       Kommissionen forbydes enhver brug af udtrykket Galileo i forbindelse med projektet om et satellitbaseret radionavigationssystem, og den ophører med, direkte eller indirekte at anspore enhver tredjemand til at bruge udtrykket i forbindelse med det samme projekt, og endelig forbydes den enhver form for medvirken i, at en tredjemand bruger udtrykket.
                                    
                                 
                                       b)
                                    
                                    
                                       Kommissionen tilpligtes under ét at betale appellanterne et beløb på 50 mio. EUR i erstatning for det lidte økonomiske tab.
                                    
                                 
                     
                           II.
                        
                        
                           Subsidiært bestemmes,
                           at såfremt Kommissionen vedbliver med at bruge udtrykket Galileo, tilpligtes den at betale appellanterne et beløb på 240 mio. EUR.
                        
                     
                           III.
                        
                        
                           Kommissionen tilpligtes at betale morarenter til appellanterne fra tidspunktet for indgivelsen af appelskriftet, beregnet på grundlag af Den Europæiske Centralbanks referencerente, forhøjet med to procentpoint, fra tidspunktet for fremsendelsen af den første klage til Kommissionen, den 30. april 2001.
                        
                     
                           IV.
                        
                        
                           Kommissionen tilpligtes at betale sagens omkostninger.
                        
                     
         Anbringender og væsentligste argumenter
   Appellanterne har i appelskriftet gjort gældende, at Retten fejlagtigt har gjort varemærkeindehaverens udbud af varer eller tjenesteydelser på markedet til en betingelse for, at det anerkendes, at indehaverens rettigheder krænkes som omhandlet i artikel 9, stk. 1, i Rådets forordning (EF) nr. 40/94 af 20. december 1993 om EF-varemærker (1) og artikel 5, stk. 1, i Rådets første direktiv af 21. december 1988 om indbyrdes tilnærmelse af medlemsstaternes lovgivning om varemærker (2).
   Appellanterne har endvidere gjort indsigelse mod den indskrænkende fortolkning af begrebet »erhvervsmæssig brug«, for så vidt som begrebet nødvendigvis skulle henvise til en aktivitet af handelsmæssig karakter. Ifølge appellanterne indeholder Rettens dom desuden modsigelser på flere punkter, bl.a. i forbindelse med, hvorvidt »Galileo«-projektet har erhvervsmæssige formål, samt om skaden er sikker eller påregnelig.
   Appellanterne har tillige kritiseret Retten for at have undladt på tilstrækkelig vis at tage stilling til deres argumenter vedrørende krænkelsen af deres selskabsnavne og firmanavne, og for ikke at have taget i betragtning, at artikel 8 i Pariserkonventionen af 20. marts 1883 om beskyttelse af industriel ejendomsret, senest revideret i Stockholm den 14. juli 1967 og ændret den 28. september 1979 (3), udgør en bindende minimumsstandard.
   Endelig har appellanterne kritiseret Retten for at have tilsidesat de bestemmelser, der finder anvendelse i forbindelse med Kommissionens ansvar for lovlige handlinger. Ifølge appellanterne er varemærkeretten nemlig en rettighed, der tilegnes, og ikke en rettighed der skabes.
   
      (1)  EFT 1994 L 11, s. 1.
   
      (2)  EFT 1989 L 40, s. 1.
   
      (3)  Recueil des traités des Nations unies, bind 828, nr. 11 847, s. 108.